Colorful Fun Living: juni 2015
Sunde daddelkugler {sukkerfri}
Hjemme hos mig er der altid en lille ting, hvis jeg får gæster på besøg. Derfor lavede jeg disse sunde daddelkugler, da jeg fik besøg en dag. De er super søde og cremede i smagen! Og så er de jo så sunde, at de ikke giver én dårlig samvittighed, hvilket jo bare er en bonus. Disse daddelkugler er meget lette at lave, og de tager kun omkring 10 minutter at lave, så de kan også nemt laves, hvis der kommer uventede gæster ;-)
100 g friske dadler (stenfri)
10-15 g kokosolie (ca. 1 spsk)
20 g kokos mel (eller benyt evt. lidt kokosfibermel)
Et par twist med vanilje twisteren (eller lidt vanillepulver)
15 g usødet kakao
+ ekstra kokosmel til rulning
Kom alle ingredienserne i en minihakker, og kør den til massen er ensformig og cremet
Form derefter små kugler og rul dem i kokosmel
Kom dem i en fin skål og server dem
Opbevares på køl hvis de laves længe før servering
Indsendt af Colorful Fun Living kl. 11.11 2 kommentarer:
Etiketter: dessert, kage, snack, sukkerfri, sund mad
Perfekte, bløde fødselsdagsboller
Da vores bedsteforældre kom på besøg hjemme hos vores mor en dag, ville jeg bage nogle boller, som vores farmor nu bedst kan lide dem nemlig nemlig ultra bløde og svampede! Bollerne er super lækre, svampede og rigtig bløde indeni. Den perfekte oldschool fødselsdagsbolle :-) Twistet med vanilje sætter prikken over i'et. En ekstra syndig bolle, der er ekstra lækker, og hvis du spørger mig, er det okay at synde en gang i mellem :-)
Perfekte, bløde fødselsdagsboller (ca. 14 stk)
0,5 tsk vanilje pulver
70 g bagemargerine
3,5 dl mælk (jeg brugte sødmælk)
2 æg (sammenpisket)
3 spsk kokossukker (da vores farfar har sukkersyge, men sukker kan sagtens bruges i stedet)
550 g hvedemel eller fintmalet fuldkornshvedemel
I en lille gryde smeltes smør, og derefter lunes mælken op til den er lille finger varm
I en skål røres gæret ud i mælken og smørret
Tilsæt derefter vanilje, æg, sukker og salt, og rør det godt ud
Tilsæt melet lidt ad gangen til dejen er mættet
Ælt den godt igennem
Stil dejen til hævning et lunt sted i ca. 1 time
Efter hævningen slåes dejen ud på et meldrysset bord, og her kan mere mel evt. tilsættes hvis dejen klistrer for meget
Form derefter dejen i ca. 14 boller, kom dem på en bageplade med bagepapir, og lad dem efterhæve tildækket i ca. 30 min
Tænd ovn på 200 grader over/under varme
Efter hævningen pensles bollerne med mælk, og de bages midt i ovnen i ca. 10-15 min
Indsendt af Colorful Fun Living kl. 11.57 2 kommentarer:
Jeg husker tydeligt, at cupcakes var dét, der vakte min interesse for at bage kager. Dengang for nogle år siden, da cupcakes blev populært i Danmark, var en af de første cupcakes, jeg bagte, disse oreo-cupcakes. Det er altså en opskrift, der er blevet afprøvet en et par gange siden! Og nøj hvor er disse cupcakes bare gode hver evig eneste gang! Hvis man er vild med oreo's, så vil man stensikkert også være vild med disse cupcakes :-)
Verdens bedste oreo-cupcakes (14-16 stk, inspiration: pagik)
16 stk oreo (dvs. en rulle)
3/4 natron
0,6 dl smagsneutral olie
90 g usaltet smør, stuetemperatur
Oreo krummer (den ene del uden cremen på, som er gemt fra kagerne)
Evt. 1 rulle oreo mere eller 1 pose med mini oreo til pynt af kagerne (er ikke nødvendigt!)
Tænd ovnen på 180 grader (almindelig ovn)
Gør en muffinform klar ved at putte papirmuffinforme i en metalform (dette er nødvendigt da dejen er meget tung, og kagerne vil derfor bare splatte ud, hvis man ikke bruger metalmuffinformen eller silikone forme)
Twist oreo kiksene, så du ender med en kiksebund med creme og en kiksebund uden creme
Dem med creme lægges der en af i hver papirmuffinform med cremen opad, og dem uden creme lægges til side og gemmes til frostingen
Sigt sukker, mel, kakao, bagepulver, natron og salt i en skål og bland godt sammen
I en anden større skål piskes æg, mælk, olie og vaniljeessens sammen
Tilsæt nu melblandingen og pisk med en håndmixer i 2 minutter på medium hastighed
Fordel dejen i muffinformene, så de er fyldt ca. 1/2 til 3/4 op (hvis i tvivl så hellere for lidt end for meget dej)
Bag kagerne i ca. 25 minutter eller indtil de er færdigbagte, og lad dem derefter køle helt af imens du laver frostingen
Lav nu frostingen ved at knuse de gemte oreo bunde meget fint med en morter eller en blender/minihakker (der må ikke være for store krummer, da disse ellers sætter sig fast i tyllen, hvis du bruger sådan en)
Bland smør og halvdelen af vandet i en skål, og pisk det sammen med en håndmikser
Tilsæt gradvist resten af vandet og vanilleessensen indtil blandingen er blød uden at være vandet
Herefter kommes der gradvist flormelis i
Pisk og tilsæt mere indtil du får den ønskede konsistens
Tilsæt oreo krummerne, pisk godt og kom gerne frostingen i en sprøjtepose evt med en stjernetyl
Pynt de afkølede kager med frostingen, og sæt evt. en oreo kiks i toppen af hver kage
Indsendt af Colorful Fun Living kl. 10.29 Ingen kommentarer:
Det her er nok mere et tip end en egentlig opskrift. Hvis man mangler lidt tilbehør til lækker kinesisk mad eller til sushi, så er frisklavede rejechips virkelig et hit! Man kan købe 1 kg tørrede rejechips ved alle kinesiske købmænd, og 1 kg holder nok et par år mindst ;-) Disse tørrede rejechips skal blot frituresteges nogle sekunder, og så er der frisklavede rejechips som tilbehør til maden :-)
Rejechips (tilbehør til 2 personer)
1-2 håndfulde tørrede rejechips
1/2-1 liter smagsneutral olie (fx raps)
Hæld olie i en gryde og varm det op til ca 95grader (hvis man ikke har termometer er det ca. når det syder hvis man putter en lille træpind/tandstik ned i)
Kom 2-4 tørrede reje chips i gryden af gangen (husk at de vokser til mindst dobbelt størrelse under stegningen!)
Vend evt chipsne efter 2-5sekunder (når de er blevet lysebrune)
Tag dem op af gryden når de er lidt lysebrune gerne på begge sider
Læg dem på fedtsugene papir imens resten laves
Efter stegningen lader jeg olien blive kold, og så kommer jeg den i en beholder til næste gang noget skal frituresteges også selvom der ofte går en del måneder (jeg genbruger olien et par gange før den ryger ud)
Indsendt af Colorful Fun Living kl. 12.19 Ingen kommentarer:
Etiketter: aftensmad, nem mad, snack, tilbehør
Lynhurtig picnic-cheesecake {sukkerfri}
Jeg elsker cheesecake, og jeg elsker at tage på picnic i min "baghave" botanisk have når sommeren kommer til Århus som den fx er i dag! Denne dessert er sindssygt lækker, og så er den perfekt at tage med på picnic! Det tager ikke mange minutter at lave denne dessert, og den kan sagtens laves i god god tid og stå i køleskabet indtil den tages med på picnic (hvor den gerne medbringes i en køletaske, hvis den ikke skal spises med det samme). En virkelig lækker picnic dessert :-)
Lynhurtig picnic-cheesecake {sukkerfri} (3 personer)
2-5 twist med en vanilletwister eller 1 knivspids vanillepulver
2 tsk sukrin eller anden sødning (jeg brugte 1 tsk sukrin+)
1 spsk agave sirup
5-8 jordbær
Kom kiksene i en frysepose og knus dem med fingrene indtil der både er smulder og større stykker
Skær jordbærene i kvarte
Indsendt af Colorful Fun Living kl. 10.01 Ingen kommentarer:
Etiketter: dessert, kage, low carb, nem mad, sukkerfri, sund mad, yndlings opskrift
Sago grød
Sidst vi var på besøg ved vores farmor og farfar, klagede de deres nød over at ingen dagligvarebutikker sælger sago-gryn mere. Vi havde aldrig set eller hørt om sago-gryn før, men det er altså sammempressede kugler af stivelse (fra sago planten), som man fx kan komme i grød eller supper. Se herunder hvor jeg fandt sago-gryn, hvis det har interesse ;-) Jeg måtte jo selv prøve at lave mad med sago-gryn, så her kommer opskriften på en lækker oldschool mælkegrød a lá maizenagrød, der samtidig er super sjov og anderledes pga. de sjove kugler, og jeg er sikker på at specielt børn vil være vilde med denne grød. Denne grød (med lidt frugtfarve i) kunne desuden være perfekt til en halloween fest :-)
Jeg undersøgte sagen, og ved et tilfælde fandt jeg ud af, at tapioca kugler, som mange asiatiske lande bruger i deres madlavning, og der fx bruges i bubble tea, er stort set det samme som sago-gryn udover at stivelsen kommer fra tapioca planten fremfor sago planten! Så hvis man leder efter sago-gryn, så er tapioca kugler, det præcis samme som sago-gryn :-) Tapioca kugler kan købes for 10kr pr halve kilo, ved alle kinesiske købmænd.
Sago grød (1 person)
25 g tapioca kugler (eller sago gryn)
Topping: kanelsukker og evt. smørklat
Kom mælk, tapioca kugler samt salt i en lille kasserolle
Kog grøden i 20 minutter eller indtil grøden er tyknet
Spis grøden med kanelsukker og evt. en smørklat
Indsendt af Colorful Fun Living kl. 13.42 Ingen kommentarer:
Etiketter: aftensmad, grød, nem mad, SU-mad
Vanilje bodyscrub
Ja nu til en opskrift der ikke rigtig er mad... og så alligevel lidt! For denne bodyscrub består kun af ingredienser som kan spises, så hvis man får lyst, kan man sagens spise den ;-) Denne bodyscrub giver den blødeste hud, man kan drømme om! Den er perfekt at bruge på benene om sommeren for at bevare den brune farve og give dem god fugt. Denne bodyscrub dufter helt fantastisk af vanilje, hvilket jeg er helt vild med. Prøv denne bodyscrub, så er du sikker på, at din bodyscrub ikke indeholder en hel masse mærkelige og giftige ting :-)
Vanilje bodyscrub (inspiration: valdemarsro)
2 spsk vaniljesukker (gerne hjemmelavet) eller kornene fra 1/2 vaniljestang
2 dl sukker (kan også erstattes af salt)
1 dl mandelolie
Evt. 1 spsk honning
Rør alle ingredienser godt sammen i en skål
Tilsæt evt. mere olie eller mere sukker hvis du synes konsistensen er hhv. for tyk eller for tynd
Kom i en bøtte og stil den på badeværelset
Når man er i bad, tager man bare en lille smule i hånden og fordeler den fx på benene og skrubber lidt
Herefter skylles det af
Bodyscrub'en kan i hvert fald holde nogle måneder, men denne portion er heller ikke den største :-)
Indsendt af Colorful Fun Living kl. 10.53 Ingen kommentarer:
Etiketter: krop og sundhed
Et godt tip, når man alligevel er igang med at lave en pizzadej, er at lave dobbelt portion, så der enten er dej til at bage boller af, fryse ned eller så der er pizzadej til dagen efter. Dette gør jeg for det meste, og derfor var der en morgen altså en lækker pizzadej i vores køleskab, og så måtte jeg jo prøve fænomenet morgenmadspizza! Og jeg må sige, at det er virkelig lækkert med pizza til morgenmad. Nu har jeg heller aldrig været bleg for at spise pizza-rester til morgenmad, men jeg tror nu alligevel de fleste vil være vilde med denne morgenmadspizza! ;-)
Morgenmadspizza (2 pizzaer dvs. morgenmad til 2 meget sultne personer, inspiration: louisalorang)
1/2 af denne pizzadej
Lidt pizzasovs/tomatsovs (evt. tomatpure, ketchup og oregano blandet sammen)
1 spsk balsamicoeddike (jeg brugte granatæble-balsamicoeddike)
2-4 håndfuld revet ost (eller 1 kugle frisk mozzarella)
2 håndfuld babyspinat
Lav pizza dejen (gerne aftenen før, og lad den stå i køleskab indtil den skal bruges)
Lav pizzasovsen eller køb en :-)
Tænd ovnen på 250 grader over-undervarme (hvis jeg bruge varmluft i min ovn bliver pizzaerne i hvert fald aldrig sprøde)
Skær løget i tynde skiver, og vend dem med balsamicoeddiken
Del dejen i to, og rul den tyndt ud på et stykke bagepapir
Fordel tomatsovs, løg og spinat på bunden og bag pizzaen i den varme ovn i 6 minutter
Tag pizzaen ud af ovnen, kom ost på og slå herefter æggen ud på pizzaen (jeg slår æggene ud et efter et i et lille glas og hælder dem derfra og over på pizzaen)
Bag pizzaen igen i 8-10 minutter eller indtil pizzaen er færdig
Indsendt af Colorful Fun Living kl. 11.41 Ingen kommentarer:
Wrap med pulled pork og spidskålsalat
Herhjemme elsker vi saftigt og ekstra mørt kød og dermed også pulled pork! Min opskrift på pulled pork er rettet til så mange gange, at jeg nu vil kalde den ultimativ. Pulled pork er virkelig nemt at lave, og desuden er det virkelig billigt at lave. Vi spiser pulled pork i alt fra burger, til på grøntsagsmos, til en salat eller som her i wraps. Disse wraps er SÅ gode, at jeg er nødt til at dele opskriften!
Wrap med pulled pork og spidskålsalat (2 personer)
1/2 portion pulled pork af denne opskrift (dvs. pulled pork lavet af 0,5kg nakkefilet/nakkekam)
50g flødeost
Ingredienser spidskålsalat:
Lav pulled pork efter denne opskrift (kødet kommes i saltlage dagen inden, og rubben kommes på aftenen inden og kødet kommes i ovnen kl 10 den dag det skal spises...så nemt!)
Lav salaten ved at snitte grøntsagerne
Varm wraps
Smør herefter lidt flødeost på, kom salaten på og top med lidt pulled pork
Saml wrap'en og nyd!
Rester af pulled pork kan sagtens (inden det bliver revet fra hinanden) stå i køleskab nogle dage eller kommes i fryseren - derfor laver vi altid en hel portion af opskriften :-)
Indsendt af Colorful Fun Living kl. 12.04 Ingen kommentarer:
Etiketter: aftensmad, nem mad, salat, SU-mad, verdens bedste, yndlings opskrift
Verdens bedste og hurtigste pizzasnegle
Da min kæreste og hans band skulle hele vejen til København og spille koncert på distortion, bagte jeg pizzasnegle og drømmekage til dem, og det var et hit! Disse pizzasnegle smager så godt, de bliver dejligt bløde og luftige og selv efter nogle dage i en frysepose på køl smager de nybagte. Desuden er dejen fantastisk nem at arbejde med (klistrer ikke på hverken bord eller kagerulle og er heller ikke for tør), hvilket er et kæmpe plus for mig! Jeg hader nemlig klistrede deje på mit køkkenbord ;-)
Tip: opskriften giver virkelig mange pizzasnegle, så lav evt. kun en halv portion ;-)
Verdens bedste og hurtigste pizzasnegle (40-45 stk, inspiration: pyntemyntheogmor)
650-750g mel (jeg brugte 650g)
225g smeltet margerine, smør eller flydende becel
75g gær
3,75 dl lunken vand
1 karton pizza sovs
1-2 spsk oregano
Brug en røremaskine eller elpiskeris med dejkroge
Opløs gær i vandet
Smelt smør eller margerine fx i mikrobølgeovn
Tilsæt fedtstof, salt og sukker til skålen med gær og vand
Herefter tilsættes mel lidt ad gangen imens der røres indtil dejen er glat og slipper skålens kanter
Del dejen i 5 ca. lige store klumper (mine var á ca. 265g hver) og lad dem hvile i 10 minutters tid
Imens blandes pizzasovs, ketchup og oregano i en lille skål
Rul hver dejkugle ud til en rektangel, smør pizzasovsen på dejen og drys med skinkestrimler og revet ost
Rul dejen sammen til en pølse og skær hver af pølserne ud i 1-1,5cm tykke snegle
Sæt sneglene på en bageplade beklædt med bagepapir, og tryk let på dem
Lad dem efterhæve i ca. 20 minutter
Imens kan ovnen tændes på 250 grader varmluft
Bag pizzasneglene midterst i ovnen i omkring 10 minutter
Lad dem afkøle på en bagerist inden de spises
Opbevar fx i en frysepose, så holder de sig friske i rigtig mange dage :-)
Indsendt af Colorful Fun Living kl. 10.10 Ingen kommentarer:
Etiketter: brød, frokost, nem mad, snack, verdens bedste, yndlings opskrift
Mikrobølgeovn cookie {sukkerfri}
Nogengange har man bare brug for en lille bitte smule kage, og her er det altså fantastisk at have en mikrobølgeovn, for heri kan man hurtigt lave en lille, lækker kage. Denne cookie er virkelig, virkelig lækker, og så er den endda sukkerfri! Den bliver ikke sprød ligesom en normal cookie, men det synes jeg ikke gør noget. Prøv denne opskrift! :-)
Mikrobølgeovn cookie {sukkerfri} (inspiration: eugeniekitchen)
1 knivspids vanillepulver eller nogle twist på vanilletwister
2 tsk mælk
1-2 spsk grofthakket mørk chokolade (jeg brugte bare 1 tern dvs. 10g)
Smelt smøret i mikrobølgeovnen
Tilføj kokossukker, vanille og salt
Rør nu mælk i hvorefter mel tilføjes lidt efter lidt
Tilsidst tilføjes grofthakket chokolade
Fordel på en tallerken så det ligner en cookie (dejen i midten skal være tykkere end i kanterne, da midten bliver bagt mest i mikrobølgeovnen)
Drys evt. med lidt vanillepulver
Bag i mikrobølgeovn i i alt 1 minut (30 sek, 20 sek og tilsidst 10 sek hvor der er nogle sekunders pause imellem hver bagning)
Herefter kan cookien spises med gaffel eller den kan køle af i 20-30 minutter så den bliver lidt fastere
Indsendt af Colorful Fun Living kl. 10.21 Ingen kommentarer:
Etiketter: dessert, kage, nem mad, snack, sukkerfri, yndlings opskrift
Pikantost-skinke butterdejspakker
Bagt cheesecake med cremefraiche lag
Lækker grillet (eller ovnbagt) feta
Syndig, langtidshævet brunsviger
Bagekartofler med skinke og ost